Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: az 50/2002. (XII. 29.) GKM rendelethez
Paragraph Index: 1342

l) tervezõi nyilatkozatot a hajózási építményeknek a mûszaki leírásban megfogalmazott tevékenységre való mûszaki alkalmasságáról. 2.2. A kikötõ, illetve az átkelõhely egyes mûszaki paramétereire vonatkozó minimális követelmények, elõírások: A kikötõnek és átkelõhelyeknek az alábbi követelményeknek kell megfelelnie: 2.2.1. Geometriai méretek, elhelyezés .1 A medencés kikötõ helyét úgy kell kiválasztani, hogy a zajló jég a medencébe ne hatolhasson be, árvízlevonuláskor a kikötõ teljes védettséget nyújtson, a szél és hullámzás hatása a kikötõben közlekedõ és veszteglõ hajók számára a legkisebb legyen. .2 A nagyhajók fogadására szolgáló kikötõ vízterületének fenékszintjét (a továbbiakban: KFSZ) a kikötõvel kapcsolódó víziútra érvényes HKV-hez — a víziút osztályának16 megfelelõen megállapított vízmélység alatt 0,4 m-re kell megállapítani (KFSZ = HKV — elõírt hajóútmélység — 0,4 m). Kishajók fogadására szolgáló kikötõ vízmélységét a — hajózási hatóság által elfogadott — mértékadó kishajók merülésének figyelembevételével kell megállapítani. A hajófenékmeder távolságnak — HKV-nél — el kell érnie a 0,4 m-t. Az elõírt vízmélységet a medence területén kikötésre, veszteglésre és közlekedésre használt teljes vízterületen biztosítani kell. .3 A nagyhajók közlekedésére szolgáló (beleértve az ipari) folyami medencés kikötõ bejárati csatornáját a víziút olyan szelvényébe kell tervezni, amelyben a sodorvonal (HKV-nél) a tervezett kikötõ partoldala közelében van. .4 A nagyhajók közlekedésére szolgáló, illetve az ipari (folyami) medencés kikötõ bejárati csatornájának tengelye és a folyó sodorvonala által bezárt szög a 30 fokot, a hajózási nagyvízszintnél — a bejárati csatorna szelvényében — mért 2,2 m/s-nél nagyobb vízsebesség esetén a 15 fokot nem haladhatja meg. .5 A nagyhajók közlekedésére szolgáló, bejárati csatornával rendelkezõ, medencés kikötõben a bejárati csatorna mélységének (BCM) — figyelembe véve az iszapteret — el kell érnie a kikötõ vízterületének fenékmélységére elõírt mélység alatt legalább 0,2 m-t (BCM = HKV — elõírt hajóútmélység — 0,6 m). .6 A nagyhajók közlekedésére szolgáló kikötõ bejárati csatorna szélességét — a HKV alatt az elõírt hajóútmélységet 0,2 m-el meghaladó mélységben — legalább 40 m-ben kell megállapítani (ettõl indokolt esetben meglévõ tavi kikötõnél a hajózási hatóság eltérést engedélyezhet).

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes